
 వాటి గంతులతో పడవ వూగిపోతోంది. స్ప్రింగ్ డోర్ చప్పుడు అవడంతో ఆయన చెప్పడం ఆపాడు. అటెండరు రెండు కప్పులతో టీ తీసుకువచ్చి ఇద్దరి ముందూ పెట్టాడు. అటెండరు రెండు కప్పులతో టీ తీసుకువచ్చి ఇద్దరి ముందూ పెట్టాడు. 'ఇవాళీయన మంచి మూడ్ లో వున్నాడు' అనుకున్నాడు శరత్ చంద్ర. "తీసుకోండి డాక్టర్!" అని శరత్ చంద్ర ఆఫర్ చేశాడు. శరత్ చంద్ర కప్పు చేతిలోకి తీసుకొని టీ సిప్ చేసిన తర్వాత తనూ సిప్ చేసి మళ్ళీ చెప్పడం మొదలెట్టాడు. గొర్రెల గంతులతో పడవ వూగిపోతుందని చెప్పాను కదూ! పరిస్థితి చూసి ఇద్దరు పెద్ద మనుషులలో ఒకడు - "గొర్రెలూ కదలకండి! ఈ పరిస్థితిలో మీరు అసలు కదలకూడదు. ఎందుకంటే" అంటూ పడవ ఎందుకు వూగుతోందీ - నడుస్తూన్న పడవ వేగానికీ - ఎదురుగా వీస్తున్న గాలి వేగానికీ తేడా ఎంత? ఊగిపోతూన్న పడవలో గంతులు వేయడంవల్ల బాలన్స్ పూర్తిగా తప్పి పడవ నీళ్ళలో ఎందుకు మునిగిపోతుందీలాంటి బాలన్స్ థియరీ అంతా చెప్పడం మొదలెట్టాడు. ఒక్క గొర్రె వినిపించుకుంటే ఒట్టు. అవి అలా గంతులేస్తూనే వున్నాయి. "ఇదిలా లాభం లేదబ్బాయ్! పడవ మునిగిపోతుందేమో!" అని అన్నాడు రెండో పెద్ద మనిషి. "మనం వాటికి తెలివితేటలు నేర్పించడానికేగా తీసికెళుతున్నాం. అన్నీ తెలుసుకుంటే గంతులు వేయకూడదనే కాదు. ఎక్కడెక్కడ ఎన్నెన్ని నిలబెడితే పడవ కరెక్టుగా బాలెన్సవుతుందో కూడా తెలుసుకుంటాయి" అన్నాడు మొదటి పెద్దమనిషి. అంతలో.... గాలి తీవ్రతకి ఓ అల వచ్చి విసురుగా పడవలో పడింది. ఇంకేముంది! ఇంకేదో అయిపోతోందని గొర్రెలన్నీ ఒకదాని మీదొకటి పడుతూ చిందర వందరగా పరుగులు తీశాయి.. పడవ వూగిపోయింది. పెద్ద ఊపులతో పడవ బోర్లా పడటానికి సిద్ధంగా వుంది. పరిస్థితి అర్ధమైపోయింది రెండో పెద్ద మనిషికి. జేబులోనుంచి తుపాకి తీసి గాలిలోకి పేల్చాడు. గొర్రెలన్నీ ఉలిక్కిపడి అతన్ని చూశాయి. "ఎక్కడి గొర్రెలక్కడ కదలకుండా నిలబడి పొండి. కదిలితే కాల్చేస్తాను" అంటూ తుపాకీని గొర్రెలకి గురిపెట్టి గట్టిగా రెండుసార్లు అరిచాడు. అంతే! గొర్రెలు నిలిచిపోయాయి. పడవ నెమ్మది నెమ్మదిగా బోర్లా పడేంత వూపుని తగ్గించుకుంది. గాలి తగ్గేంతవరకూ వూగుతూనే కదిలింది గాని బోర్లా పడలేదు. వాళ్ళు క్షేమంగా అవతలి ఒడ్డు చేరారు. అదీ కథ! అత్యవసర పరిస్థితుల్లో ఎడ్యుకేట్ చేయాలనుకొంటే గొర్రెలు మిగలవ్, పడవా మిగలదు - ఎడ్యుకేట్ చెయ్యాలనుకున్నా మనలాంటి పెద్ద మనుషులూ మిగలరు! సో ఎడ్యుకేషన్ కన్నా డిక్టేటర్ గా వుండటమే కొన్ని సమయాల్లో పనిచేస్తుంది. అవసరం కూడా! మనమూ అదేలాంటి క్రైసిస్ లో వున్నాం! యామైరైట్ డాక్టర్" అంటూ పెద్దగా నవ్వేశాడు. ఆ నవ్వులో వ్యంగ్యం లేదు. గొప్ప విషయాన్ని చాలా గొప్పగా చెప్పానన్న చిన్నపాటి పిల్లతనం వుంది! మనస్ఫూర్తిగా నవ్వుతున్న పరమేశ్వరాన్ని చూస్తూ తనూ నవ్వేశాడు శరత్ చంద్ర. 'కథని పరమేశ్వరం ఒంటిబట్టించుకున్న తీరు, అతనిలోని మంచి అడ్మినిస్ట్రేటర్ లక్షణాన్ని చెపుతోంది' అనుకున్నాడు. "మీరు చెప్పింది నిజమే కానీ, నెమ్మదిగానయినా ఎడ్యుకేట్ చెయ్యాలి కదా!" అన్నాడు.

 vaati gantulatho padava voogipotondi. spring dor chappudu avadamtho aayana cheppadam aapaadu. atendaru rendu kappulatho t teesukuvacchi iddari munduu pettaadu. atendaru rendu kappulatho t teesukuvacchi iddari munduu pettaadu. 'ivaaleeyana manchi mood loo vunnadu' anukunnadu sharat chandra. "teesukondi dactor!" ani sharat chandra affer cheshaadu. sharat chandra kappu chetiloki teesukoni t sip chesina tarvaata tanuu sip chesi mallee cheppadam modalettaadu. gorrela gantulatho padava voogipotundani cheppaanu kadhuu! paristhiti chusi iddaru pedda manushulalo okadu - "gorreluu kadalakandi! ee paristhitilo meeru asalu kadalakudadu. endukante" antuu padava enduku voogutondii - nadustunna padava vegaanikee - edurugaa veestunna gaali vegaanikee teda entha? oogipotunna padavalo gantulu veyadamvalla balans puurtigaa tappi padava neellalo enduku munigipotundilanti balans thiari antaa cheppadam modalettaadu. okka gorre vinipinchukunte ottu. avi alaa gantulestune vunnayi. "idila laabham ledabbay! padava munigipotundemo!" ani annadu rendo pedda manishi. "manam vaatiki telivitetalu nerpinchadaanikegaa teesikelutunnam. annee telusukunte gantulu veyakudadane kaadu. ekkadekkada ennenni nilabedithe padava karektugaa baalensavutundo kuudaa telusukuntaayi" annadu modati peddamanishi. antalo.... gaali teevrataki oo ala vachi visurugaa padavalo padindi. inkemundi! inkedo ayipotondani gorrelanni okadaani meedokati paduthoo chindara vandaragaa parugulu teesaayi.. padava voogipoyindi. pedda oopulatho padava borla padataaniki siddamgaa vundi. paristhiti ardhamaipoyindi rendo pedda manishiki. jebulonunchi tupaki teesi gaaliloki pelchaadu. gorrelanni ulikkipadi atanni chushayi. "ekkadi gorrelakkada kadalakunda nilabadi pondi. kadilite kaalchestaanu" antuu tupaakeeni gorrelaki guripetti gattigaa rendusaarlu arichaadu. anthe! gorrelu nilichipoyayi. padava nemmadi nemmadigaa borla padenta voopuni tagginchukundi. gaali taggentavarakuu vooguthoone kadilindi gaani borla padaledu. vaallu kshemangaa avatali oddu cheraaru. adhee katha! atyavasara paristhitullo educate cheyalanukonte gorrelu migalav, padava migaladu - educate cheyyalanukunna manalanti pedda manushuluu migalaru! soo education kanna dictater gaa vundatame konni samayaallo panichestundi. avasaram kuudaa! manamuu adelanti crisis loo vunnam! amirite dactor" antuu peddagaa navvesadu. aa navvulo vyangyam ledu. goppa vishayaanni chala goppagaa cheppananna chinnapati pillatanam vundi! manasphoorthigaa navvutunna parameshwaraanni chustuu tanuu navvesadu sharat chandra. 'kathani parameshwaram ontibattinchukunna teeru, atanilooni manchi administrator lakshanaanni cheputondi' anukunnadu. "meeru cheppindi nijame cony, nemmadigaanayinaa educate cheyyali kada!" annadu.